CELEX: 22020D1022
Language: sk
Date: 2020-06-12 00:00:00
Title: Rozhodnutie Spoločného výboru zriadeného na základe Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu č. 1/2020 z 12. júna 2020, ktorým sa mení Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu [2020/1022]

14.7.2020   
               
               
                  SK
               
               
                  Úradný vestník Európskej únie
               
               
                  L 225/53
               
            
         ROZHODNUTIE SPOLOČNÉHO VÝBORU ZRIADENÉHO NA ZÁKLADE DOHODY O VYSTÚPENÍ SPOJENÉHO KRÁĽOVSTVA VEĽKEJ BRITÁNIE A SEVERNÉHO ÍRSKA Z EURÓPSKEJ ÚNIE A Z EURÓPSKEHO SPOLOČENSTVA PRE ATÓMOVÚ ENERGIU č. 1/2020
         z 12. júna 2020,
         ktorým sa mení Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu [2020/1022]
         SPOLOČNÝ VÝBOR,
         so zreteľom na Dohodu o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (1) (ďalej len „dohoda o vystúpení“), a najmä na jej článok 164 ods. 5 písm. d),
         keďže:
         
                     (1)
                  
                  
                     V článku 164 ods. 5 písm. d) dohody o vystúpení sa Spoločný výbor zriadený článkom 164 ods. 1 (ďalej len „Spoločný výbor“) oprávňuje prijímať rozhodnutia, ktorými sa mení uvedená dohoda, za predpokladu, že takéto zmeny sú potrebné na opravu chýb, na odstránenie opomenutí alebo iných nedostatkov alebo na riešenie situácií, ktorých vznik sa v čase podpisu dohody nepredpokladal, a pod podmienkou, že takéto rozhodnutia nemenia základné prvky dohody. Podľa článku 166 ods. 2 dohody o vystúpení sú rozhodnutia prijaté Spoločným výborom pre Úniu a pre Spojené kráľovstvo záväzné. Únia a Spojené kráľovstvo musia takéto rozhodnutia vykonať a tieto rozhodnutia majú rovnaký právny účinok ako dohoda o vystúpení.
                  
               
                     (2)
                  
                  
                     V záujme právnej istoty a s cieľom zohľadniť potrebné úpravy v dôsledku neskoršieho dátumu nadobudnutia platnosti dohody o vystúpení, než sa pôvodne predpokladalo, by sa mali zmeniť články 135, 137, 143, 144 a 150 dohody.
                  
               
                     (3)
                  
                  
                     V článku 145 dohody o vystúpení chýbajú ustanovenia upravujúce granty v rámci Výskumného fondu pre uhlie a oceľ, ktoré boli poskytnuté prijímateľom so sídlom v Spojenom kráľovstve pred skončením prechodného obdobia. Článok 145 dohody o vystúpení by sa preto mal zmeniť, aby sa odstránil tento nedostatok a zabezpečila právna istota v súvislosti s prebiehajúcimi grantmi.
                  
               
                     (4)
                  
                  
                     Časť I prílohy I k dohode o vystúpení by sa mala zmeniť tak, že sa pridajú dve rozhodnutia Správnej komisie pre koordináciu systémov sociálneho zabezpečenia, ktoré neboli uvedené v časti I prílohy I k dohode o vystúpení,
                  
               PRIJAL TOTO ROZHODNUTIE:
         
            Článok 1
            Dohoda o vystúpení sa mení takto:
            
                        1.
                     
                     
                        V článku 135 v názve sa slová „do rozpočtov Únie na roky 2019 a 2020 a účasť Spojeného kráľovstva na plnení týchto rozpočtov“ nahrádzajú slovami „do rozpočtu Únie na rok 2020 a účasť Spojeného kráľovstva na plnení tohto rozpočtu“ a v odseku 1 sa slová „v rokoch 2019 a“ nahrádzajú slovom „v roku“ a slovo „rozpočtov Únie a zúčastňuje sa na ich plnení“ sa nahrádza slovom „rozpočtu Únie a zúčastňuje sa na jeho plnení“;
                     
                  
                        2.
                     
                     
                        V článku 137 sa v názve a v odseku 1 prvom pododseku slová „v rokoch 2019 a“ nahrádzajú slovami „v roku“;
                     
                  
                        3.
                     
                     
                        Článok 143 ods. 1 sa mení takto:
                        
                                    a)
                                 
                                 
                                    V druhom pododseku sa dátum „31. júla 2019“ nahrádza dátumom „31. júla 2020“;
                                 
                              
                                    b)
                                 
                                 
                                    Tretí pododsek sa nahrádza takto:
                                    „V konsolidovanej účtovnej závierke Únie za rok 2020 sa platby, ktoré boli uskutočnené z rezerv uvedených v druhom pododseku písm. b) od dátumu nadobudnutia platnosti tejto dohody do 31. decembra 2020, zverejňujú pre tie isté finančné operácie, ako sa uvádzajú v tomto odseku, no rozhodlo sa o nich k dátumu nadobudnutia platnosti tejto dohody alebo po tomto dátume.“;
                                 
                              
                  
                        4.
                     
                     
                        V článku 144 ods. 1 druhom pododseku sa dátum „31. júla 2019“ nahrádza dátumom „31. júla 2020“;
                     
                  
                        5.
                     
                     
                        V článku 145 sa dopĺňa tento odsek:
                        „Pokiaľ ide o projekty v rámci Výskumného fondu pre uhlie a oceľ zriadeného protokolom č. 37 k Zmluve o Európskej únii a k Zmluve o fungovaní Európskej únie, ktoré sa realizujú na základe dohôd o grante podpísaných pred skončením prechodného obdobia, uplatniteľné právo Únie sa naďalej uplatňuje na Spojené kráľovstvo a v Spojenom kráľovstve po skončení prechodného obdobia až do uzavretia projektov. Uplatniteľné právo Únie zahŕňa najmä nasledujúce ustanovenia a všetky zmeny týchto ustanovení, a to bez ohľadu na dátum prijatia, nadobudnutia účinnosti alebo začatia uplatňovania zmien:
                        
                                    a)
                                 
                                 
                                    rozhodnutia Rady 2003/76/ES, 2003/77/ES a 2008/376/ES;
                                 
                              
                                    b)
                                 
                                 
                                    akty uvedené v článku 138 ods. 2 písm. a), c), d) a e).“;
                                 
                              
                  
                        6.
                     
                     
                        Článok 150 sa mení takto:
                        
                                    a)
                                 
                                 
                                    Odsek 4 sa mení takto:
                                    
                                                i)
                                             
                                             
                                                Vo štvrtej vete sa dátum „15. decembra“ nahrádza dátumom „15. októbra“ a rok „2019“ sa nahrádza rokom „2020“;
                                             
                                          
                                                ii)
                                             
                                             
                                                v piatej vete sa dátum „15. decembra 2030“ nahrádza dátumom „15. októbra 2031“;
                                             
                                          
                              
                                    b)
                                 
                                 
                                    Odsek 8 sa mení takto:
                                    
                                                i)
                                             
                                             
                                                V prvom pododseku sa rok „2019“ nahrádza rokom „2020“;
                                             
                                          
                                                ii)
                                             
                                             
                                                V prvej vete druhého pododseku sa rok „2020“ nahrádza rokom „2021“.
                                             
                                          
                              
                  
                        7.
                     
                     
                        V časti I prílohy I k dohode o vystúpení sa dopĺňajú tieto akty:
                        
                                    —
                                 
                                 
                                    Pod nadpisom „Elektronická výmena údajov (séria E)“: rozhodnutie Správnej komisie pre koordináciu systémov sociálneho zabezpečenia č. E7 o praktických opatreniach na spoluprácu a výmenu údajov, kým sa v členských štátoch v plnej miere nezavedie elektronická výmena informácií o sociálnom zabezpečení (EESSI);
                                 
                              
                                    —
                                 
                                 
                                    Pod nadpisom „Rodinné dávky (séria F)“: rozhodnutie Správnej komisie pre koordináciu systémov sociálneho zabezpečenia č. F3 o výklade článku 68 nariadenia (ES) č. 883/2004, ktorý sa týka metódy výpočtu rozdielového doplatku.
                                 
                              
                  
         
            Článok 2
            Toto rozhodnutie nadobúda účinnosť dňom nasledujúcim po jeho prijatí.
         
         
            V Bruseli 12. júna 2020
            
               
                  Za Spoločný výbor
               
               
                  spolupredsedovia
               
               Maroš ŠEFČOVIČ
            
            
               Michael GOVE
            
         
         
            (1)  Ú. v. EÚ L 29, 31.1.2020, s. 7.